section_heading: Balkansko bojište
paragraph_text: Ubrzo nakon poraza u Cerskoj bitci, jedinice 5. armije sudjeluju u drugoj invaziji na Srbiju (8. rujna – 4. listopada 1914.). Jedinice VIII. korpusa tako 5. rujna 1914. ponovno prelaze Drinu, te uspostavljaju mostobran na istočnoj obali, dok južnije XIII. korpus probija srpske položaje kod Zvornika. Međutim, srpsko Vrhovno zapovjedništvo je ponovno pokrenulo protunapad, te je u Bitci na Drini (6. rujna – 4. listopada 1914.) zaustavilo austrougarsko napredovanje, iako austrougarske jedinice nije uspjelo u potpunosti izbaciti sa srpskog teritorija.